EkBass/fiwiki-20250220-pages-articles huggingface dataset:
William Koskelin

Karl William (K. W.) Koskelin (16. toukokuuta 1865 Saarijärvi – 12. syyskuuta 1957 Jyväskylän maalaiskunta) oli suomalainen agronomi, pankinjohtaja, kunnallisneuvos ja kansanedustaja. == Elämä == Koskelinin vanhemmat olivat nimismies Karl Konstantin Koskelin ja Aurora Stenbäck. Hän valmistui agronomiksi 1887. William Koskelin oli naimisissa 1898–1916 Agnes Fredrika Kahelinin (1874–1916) kanssa. Koskelin toimi Tarvaalan maanviljelyskoulun opettajana Saarijärvellä 1889–1890 ja omisti Kirrin tilan Jyväskylän maalaiskunnassa 1890–1908. Hän toimi Keski-Suomen maanviljelysseuran sihteerinä ja konsulenttina 1899–1919, Tampereen osakepankin Jyväskylän konttorin johtajana 1917–1922 ja Suomen maatalous-osakepankin Jyväskylän konttorin johtajana 1922–1936. Koskelin toimi lisäksi vt. lääninagronomina vuosina 1893 ja 1898 sekä Keski-Suomi-lehden maatalousosaston toimittajana 1901–1904. Koskelin sai kunnallisneuvoksen arvon 1922. Koskelin oli Saarijärven tuomiokunnan edustajana talonpoikaissäädyssä valtiopäivillä 1899, 1900, 1904–1905 ja 1905–1906. Viimeksi mainituilla hän toimi myös talonpoikaissäädyn varapuhemiehenä. Koskelin oli Nuorsuomalaisen Puolueen kansanedustajana 1907–1909 ja uudelleen 1910–1911 ja 1917, edustaen Vaasan läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa. Koskelin toimi myös Jyväskylän maalaiskunnan kuntakokouksen ja kunnallislautakunnan esimiehenä sekä kunnanvaltuuston puheenjohtajana. Hän oli lisäksi muun muassa Maatalousseurojen keskusliiton valtuuskunnan puheenjohtajana ja Keski-Suomen maanviljelysseuran esimiehenä. == Perehe == William Koskelinin poika oli diplomi-insinööri ja Ylioppilaslehden päätoimittaja Ilmari Koskiala.Kuka kukin on 1954 Hänen veljensä oli kansanedustaja Artturi Koskenkaiku. == Lähteet == * *Wikiaineisto: Kuka kukin oli 1961 *Martti Strangin GeneaNet-sukutietokanta ===Viitteet=== Luokka:Kansanedustajat Luokka:Nuorsuomalaiset poliitikot Luokka:Suomalaiset maanviljelijät Luokka:Suomalaiset opettajat Luokka:Suomalaiset pankinjohtajat Luokka:Suomen suuriruhtinaskunnan virkamiehet Luokka:Suomalaiset toimittajat Luokka:Jyväskylän maalaiskunnan kunnanvaltuutetut Luokka:Suomen suuriruhtinaskunnan talonpoikaissäädyn valtiopäivämiehet Luokka:Vaasan läänin itäinen vaalipiiri Luokka:Vuonna 1865 syntyneet Luokka:Vuonna 1957 kuolleet
Torbjørn Falkanger

Torbjørn Getz Falkanger (8. lokakuuta 1927 Strinda – 16. heinäkuuta 2013 Trondheim) oli norjalainen mäkihyppääjä ja olympiamitalisti. Falkanger saavutti normaalimäen olympiahopeaa kotikisoissaan Oslossa 1952 hävittyään vain toiselle norjalaiselle Arnfinn Bergmannille. Falkanger vannoi myös Oslon talviolympialaisten urheilijoiden valan. MM-kilpailuissa Falkanger sijoittui vuonna 1950 viidenneksi ja vuonna 1954 kuudenneksi. Vuonna 1952 hänet palkittiin Holmenkollen- mitalilla.http://www.scandion.no/leksikon/Sport/holmenkollmedaljen.html Falkanger voitti 10. tammikuuta 1954 Moskovan mäkikilpailun. Seuraavana vuonna Holmenkollenin kisoissa hän oli kolmas. Falkenger oli myös vahva ehdokas vuoden 1956 olympiakisoihin, mutta hän loukkaantui vakavasti karsintakilpailussa ja päätti uransa.Torbjørn Falkanger Bio, Stats and Resultshttp://www.fis- ski.com/uk/604/613.html?sector=JP&competitorid;=16387&type;=result Falkanger kuoli Trondheimissa 16. heinäkuuta 2013, 85-vuotiaana.http://www.vg.no/sport/ski/hopp/artikkel.php?artid=10105394http://www.nrk.no/sport/torbjorn- falkanger-er-dod-1.11136969 == Lähteet == * === Viitteet === Luokka:Norjalaiset mäkihyppääjät Luokka:Norjalaiset olympiamitalistit Luokka:Vuonna 1927 syntyneet Luokka:Vuonna 2013 kuolleet
Virran silta

Virran silta on Kausala –Jaala maantiellä Iitissä oleva teräsrakenteinen riippusilta. Silta on valmistunut vuonna 1964. Sen suunnitteli DI Heimo Paavola TVH:n siltaosastolta. Sillan pääjänne on 114 metriä. Silta on osa nykyistä seututietä 362. Se ylittää Kymenlaakson Pyhäjärven ja Iitin Kirkkojärven välisen salmen. == Lähteet == Luokka:Suomen tieliikennesillat Luokka:Suomen riippusillat Luokka:Iitin rakennukset ja rakennelmat Luokka:Iitin liikenne
Martintorni

Martintorni on Vantaan Martinlaaksossa sijaitseva 15-kerroksinen ja 56 metriä korkea tornitalo. Se on Vantaan toiseksi korkein asuinrakennus. Korson Astrum on korkein, 59 metriä ja siinä on 16 kerrosta. Martintorni rakennettiin vuosina 2010–2012 Martinlaakson ostarin päälle ja se sijaitsee aivan Martinlaakson rautatieaseman ja Martinlaakson linja-autoaseman vieressä. Martintornin erikoisuus on 13. kerroksessa sijaitseva suuri kattoterassipiha, jossa sijaitsevat myös taloyhtiön sauna- ja kerhohuonetilat. 15. kerros on teknisiä tiloja varten. Asuntoja rakennuksessa on 67. == Historia == Ennen Martintornin rakentamista paikalla sijaitsi Martinlaakson aseman liikekeskus, jonka purkaminen aloitettiin 1. kesäkuuta 2010. Martintornin rakentaminen alkoi heti Martinlaakson ostarin rakentamisen jälkeen ja tornitalo kohosi nopeasti ostarin päälle. == Lähteet == ==Aiheesta muualla== *Sivu Martintornin rakennusvaiheista Luokka:Vantaan tornitalot Luokka:Vantaan asuinrakennukset Luokka:Martinlaakso
Norbornadieeni

Norbornadieeni (C7H8) on bisyklisiin dieeneihin kuuluva hiilivety. Sitä voidaan pitää norbornaanin ja norborneenin tyydyttymättömänä johdannaisena. Norbornadieeniä käytetään orgaanisessa synteesissä ja ligandina organometallikemiassa. ==Valmistus, reaktioita ja käyttö== Norbornadieeniä valmistetaan syklopentadieenin ja etyynin välisellä Diels–Alder-reaktiolla. : Norbornadieeni toisiintuu kvadrisyklaaniksi UV-säteilyn ja herkistimen, kuten asetofenonin tai katalyyttien kuten rodiumin tai palladiumin vaikutuksesta. Reaktio on Woodward–Hoffmann-sääntöjen mukaan kielletty, mutta tapahtuu säteilytyksen ja siirtymämetallikatalyytin vaikutuksesta. Reaktio on reversiibeli ja kvadrisyklaani hajoaa lämmityksen tai UV-säteilytyksen vaikutuksesta takaisin norbornadieeniksi.Arno Behr: Catalysis, Homogeneous, Ullmann's Encyclopedia of Industrial Chemistry, John Wiley & Sons, New York, 2010. Viitattu 08.08.2013 : Norbornadieeni muodostaa organometalliyhdisteitä lukuisten siirtymämetallien kanssa. Se on ainoa alkeeni, joka muodostaa komplekseja sekä raudan, ja ruteniumin että raskaampien siirtymämetallien, kuten hopean, rodiumin, palladiumin ja platinan kanssa. Norbornadieeni voi muodostaa komplekseja, joko molemmilla π-sidoksillaan, jolloin kompleksien rakenne on analoginen 1,5-syklo-oktadieenikompleksien kanssa tai vain toisella π-sidoksistaan. Norbornadieenistä voidaan valmistaa muun muassa hyönteismyrkkyjä. Esimerkiksi reaktio heksakloorisyklopentadieenin kanssa muodostaa tuotteena aldriiniä. Se on myös diamantaanin ja sumaneenin synteesin lähtöaine. Norbornadieenin reaktio dikobolttioktakarbonyylikompleksin kanssa johti Pauson–Khand-reaktion kehittämiseen. ==Lähteet== Luokka:Alkeenit
Juho Pyy

Johan (Juho) Pyy (19. lokakuuta 1884 Viipurin maalaiskunta – 22. maaliskuuta 1978 Helsinki) oli suomalainen pienviljelijä, taloustirehtööri ja kansanedustaja. Pyy työskenteli renkinä ja kuskipoikana 1897–1901 ja oli sitten työssä naulatehtaassa vuoteen 1913 saakka. Tämän jälkeen hän oli asutustilallisena ja pienviljelijänä Viipurin maalaiskunnassa vuosina 1913–1939. Pyy toimi lisäksi Viipurin maalaiskunnassa Suurperon asutusalueen yhteismetsähallinnon kirjanpitäjänä ja oli puutavaramyyntien järjestäjänä noin 20 vuoden ajan sekä Viipurin maalaiskunnan asutusneuvojana 8 vuoden ajan. Pyy oli vangittuna poliittisista syistä Suomen sisällissodan jälkeen 1918. Pyy sai taloustirehtöörin arvon 1951. Pyy oli sosialidemokraattisen puolueen kansanedustajana 1930–1933 ja uudelleen 1935–1951 edustaen Viipurin läänin läntistä vaalipiiriä 1930–1945, Kymen läänin läntistä vaalipiiriä 1945–1948 ja Kymen läänin vaalipiiriä 1948–1951. Pyy palasi eduskuntaan 1935 kesken edustajakautensa kuolleen SDP:n Hilja Pärssisen tilalle. Pyy oli myös presidentin valitsijamiehenä vuosien 1931, 1937, 1940 ja 1943 presidentinvaaleissa. Pyy oli Viipurin maalaiskunnan kunnanvaltuuston ja kunnallislautakunnan jäsenenä ja kuului muun muassa Karjalan liiton liittohallitukseen ja Suomen pienviljelijäin liiton hallitukseen. Pyyn vanhemmat olivat muonamies Johan Pyy ja Marja Kurri. Juho Pyy oli naimisissa kaksi kertaa: * 1907–1949 Maria Sofia Laavola (k. 1949) kanssa * vuodesta 1950 Hilma Korhosen kanssa == Lähteet == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Viipurin maalaiskunnan kunnanvaltuutetut Luokka:Viipurin läänin läntinen vaalipiiri Luokka:Vuonna 1884 syntyneet Luokka:Vuonna 1978 kuolleet
Elio Petri

Elio (Eraclio) Petri (29. tammikuuta 1929 Rooma – 10. marraskuuta 1982 Rooma) oli italialainen elokuvaohjaaja ja käsikirjoittaja. Petri työskenteli Italian kommunistipuoleen lehden L'Unitàn toimittajana, oli mukana käsikirjoittamassa Giuseppe De Santisin elokuvaa Lyönnillä 11 (Roma ore 11, 1952) ja teki useita dokumenttielokuvia. Hänen ensimmäinen näytelmäelokuvansa oli Marcello Mastroiannin tähdittämä rikoselokuva Murhaaja saapuu (L’assassino) vuonna 1961. Leonardo Sciascian romaaniin perustuva mafiakuvaus A ciascuno il suo (”Jokaiselle omansa”, 1967) voitti neljä Nastro d’argentoa ja Cannesin elokuvajuhlien palkinnon.Moliterno, s. 249. Petrin parhaana elokuvana pidetään Oscarin saanutta kriittistä viranomaiskuvausta Epäilyksen ulkopuolella (Indagine su un cittadino al di sopra di ogni sospetto, 1970). Mustan huumorin sävyttämä Työväenluokka nousee taivaaseen (La classe operaia va in paradiso, 1971) palkittiin Cannesin Kultaisella palmulla ja David di Donatellolla vuoden parhaana elokuvana. Syöpään kuolleen ohjaajan viimeinen elokuva oli italialaista televisiota satiirisesti kuvaava Buone notizie (”Hyviä uutisia”) vuonna 1979.Moliterno, s. 249–250. ==Lähteet== * ===Viitteet=== ==Aiheesta muualla== * * Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1929 syntyneet Luokka:Vuonna 1982 kuolleet
Apollon Limassol

Apollon Limassol () on jalkapalloseura Limassolin kaupungista. Seura on perustettu huhtikuussa 1954. Se pelaa Kyproksen pääsarjassa Kyproksen jalkapalloliigassa. Kyproksen mestaruuden seura on voittanut kolmesti: 1991, 1994, 2006 ja 2022. Kyproksen Cupin Apollon on voittanut seitsemän kertaa ja Super Cupin kerran. Jalkapallon ohella seuralla on myös koripallo- ja lentopallojoukkueet. ==Lähteet== Luokka:Kyproslaiset jalkapalloseurat Luokka:Vuonna 1954 perustetut urheiluseurat
Joanna Rees

Joanna Rees voi tarkoittaa: * Joanna ”Jo” Rees, brightonilainen kirjailija * Joanna Rees, yhdysvaltalainen pääomasijoittaja
Karisalmen silta

Karisalmen silta Asikkalassa on vuonna 1969 valmistunut teräsrakenteinen riippusilta. Se on osa Pulkkilanharjua pitkin kulkevaa seututie 314:ää. Silta ylittää Karinsalmen, joka on Päijänteen Asikkalanselän ja Hinttolanselän välinen salmi. Karisalmen silta on teräsbetonikantinen, sen pääjänne on 125 metriä ja molemmat reunajänteet 25 metriä. Sillan suunnittelija on tekniikan lisensiaatti Hannu Myllymäki insinööritoimisto Pontek Ky:stä. == Lähteet == == Aiheesta muualla == Luokka:Suomen tieliikennesillat Luokka:Suomen riippusillat Luokka:Asikkalan rakennukset ja rakennelmat Luokka:Asikkalan liikenne
Stefano Vanzina

Stefano Vanzina (19. tammikuuta 1915 Rooma – 13. maaliskuuta 1988 Rooma) oli italialainen elokuvaohjaaja ja käsikirjoittaja, joka muistetaan parhaiten 1950-luvun alun komedioistaan. Hänet tunnetaan taiteilijanimellä Steno.Moliterno, s. 325. Vanzina opiskeli lakia Rooman yliopistossa ja työskenteli pilalehti Marc’Aurelion kirjoittajana. 1930-luvun lopulla hän alkoi käsikirjoittaa ohjaaja Mario Mattolin ja koomikko Erminio Macarion elokuvia. Vanzinan ensimmäinen ohjaustyö oli Mario Monicellin kanssa tehty Al diavolo la celebrità (”Piru vieköön kuuluisuudet”, 1949). Sen jälkeen hän ohjasi muun muassa 13 Totò-elokuvaa, joihin kuuluu Italian ensimmäinen värielokuva Totò a colori (”Totò väreissä”, 1952). Vanzinan muista ohjaustöistä tunnetuin on Alberto Sordin tähdittämä Un americano a Roma (”Amerikkalainen Roomassa”, 1954). Hän teki 1980-luvulle jatkuneen uransa aikana myös useita rikoselokuvia.Moliterno, s. 325–326. == Lähteet == * === Viitteet === == Aiheesta muualla == * * Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1915 syntyneet Luokka:Vuonna 1988 kuolleet
Todd Bennett

Todd Anthony Bennett (6. heinäkuuta 1962 Southampton – 16. heinäkuuta 2013 Bartley, Hampshire) oli brittiläinen pikajuoksija, olympiamitalisti ja sisäratojen Euroopan mestari. Bennett voitti 400 metrillä alle 20-vuotiaiden Euroopan mestaruuden Utrechtissa 1981. Aikuisten tasolla hän saavutti 4×400 metrin viestinjuoksun olympiahopeaa Los Angelesissa 1984. Soulissa 1988 Britannian pitkän viestin joukkue sijoittui viidenneksi. 400 metrillä Bennett ei olympiatasolla selviytynyt loppukilpailuun. Ulkoradoilla Bennett voitti pitkässä viestissä MM-pronssia Helsingissä 1983 ja EM-hopean Ateenassa 1982. Sisäradoilla Bennett saavutti 400 metrillä MM-hopeaa Pariisissa 1985 ja kaksi Euroopan mestaruutta (Pireus 1985 ja Liévin 1987). Pireuksessa Bennett teki voittojuoksussaan uuden maailmanennätyksen 45,56 sekuntia. Bennett vetäytyi kilparadoilta 1990-luvun alussa loukkaantumisten vuoksi.Todd Bennett Bio, Stats and Results Vuoden 2012 lopulla Bennettillä havaittiin syöpä. Hän kuoli syöpään Bartleyssa 16. heinäkuuta 2013, 51-vuotiaana.http://www.athleticsweekly.com/news/400m-great-todd-bennett- loses-battle-with-cancer/ == Lähteet == * === Viitteet === Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1962 syntyneet Luokka:Vuonna 2013 kuolleet
Aldo Vergano

Aldo Vergano (27. elokuuta 1891 Rooma – 21. syyskuuta 1957 Rooma) oli italialainen elokuvaohjaaja ja käsikirjoittaja. == Elämäkerta == Vergano osallistui vapaaehtoisena ensimmäiseen maailmansotaan, työskenteli vasemmistolehtien toimittajana ja oli vuonna 1925 mukana epäonnistuneessa suunnitelmassa Benito Mussolinin murhaamiseksi. Myöhemmin hän toimi Alessandro Blasettin Cinematografo-lehdessä ja teki käsikirjoituksen tämän elokuvaan Sole (”Aurinko”, 1929). 1930-luvulla Vergano työskenteli käsikirjoittajana ja ohjasi vuonna 1938 ensimmäisen näytelmäelokuvansa Pietro Micca.Moliterno, s. 328. Partito d’azione -puolueessa toiminut Vergano osallistui toisen maailmansodan aikana Italian vastarintaliikkeeseen ja ohjasi sodan jälkeen klassisena pidetyn vastarintakuvauksen Il sole sorge ancora (”Aurinko nousee vielä”, 1946). Elokuva sai Kokeellisen elokuvakeskuksen palkinnon Venetsian elokuvajuhlilla ja Nastro d’argenton parhaasta ohjauksesta. Verganon myöhemmät elokuvat eivät enää herättäneet huomiota. Hänen muistelmansa Cronache di anni perduti (”Hukkaan menneiden vuosien kronikka”) julkaistiin vuonna 1958.Moliterno, s. 328–329. == Elokuvia == * Quelli della montagna, 1943 == Lähteet == * === Viitteet === == Aiheesta muualla == * * Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Italialaiset toimittajat Luokka:Vuonna 1891 syntyneet Luokka:Vuonna 1957 kuolleet
Gallén

Gallén tai Gallen voi tarkoittaa seuraavia: * Gallén, suomalainen suku, osa suvun jäsenistä ottanut nimen Gallen-Kallela. Suvun jäseniä ovat muiden muassa: **Akseli Gallen-Kallela (alkujaan Axel Gallén, 1865–1931), suomalainen kuvataiteilija **Janne Gallen-Kallela-Sirén (s. 1970), suomalainen taidehistorioitsija ja museojohtaja **Jorma Gallen-Kallela (1898–1939), suomalainen taidemaalari ja -graafikko. **Kirsti Gallén-Kallela (1896–1980), suomalainen sellisti ja kuvittaja **Mary Gallen-Kallela (1868–1947), Akseli Gallen-Kallelan vaimo **Jarl Gallén, (1908–1990), suomalainen historioitsija **Thure Wilhelm Gallén (1878–1948), suomalainen yritysjohtaja *Muita: **Harald Gallen (1880–1931), suomalainen taidemaalari ja graafikko **Ricardo Gallén (s. 1972), espanjalainen klassinen kitaristi ==Katso myös== * Gallen-Kallela * Kallela * Kalela
Brazosjoki

Brazosjoki on Yhdysvaltain Texasin osavaltiossa virtaava joki. Se on pituudeltaan 1 352 kilometriä ja virtaa Llano Estacadosta läpi keski-Texasin ja laskee Meksikonlahteen. Brazos on Texasin pisin joki. ==Historia== Texasin alkuperäiset asukkaat caddo-intiaanit kutsuivat Brazosjokea nimellä Tokonohono. Ranskalainen tutkimusmatkailija Robert Cavelier de La Salle käytti joesta samaa nimeä liikkuessaan Texasissa 1680-luvun aikana. 1700-luvun espanjalaiset kutsuivat Brazosjokea ensin La Triniradiksi, myöhemmin se muuntui muotoon Los Brazos de Dios ==Eläimistö== Brazosjoki tarjoaa laajan elinympäristön lukuisille eri eläinlajeille. Näkyvimmät näistä ovat mississippinalligaattori, yhdeksänvyövyötiäinen, valkohäntäpeura ja pesukarhu. Lisäksi Brazosjoen alueelta ja sen varrella olevasta Brazos Bendin valtionpuistosta on tavattu 304 eri lintulajia. Läpi vuoden esiintyvistä lajeista voidaan mainita mm. morsiosorsa, ruostehiirihaukka, mustakondori, ja kalkkunakondori. Myös monet myrkylliset käärmeet, kuten korallikäärmeet, vesimokkasiinit ja kalkkarokäärmeet, elävät Brazosjoen tarjoamassa ympäristössä. Käärmeiden aiheuttamat myrkytykset ovat herättäneet voimakasta keskustelua niiden kannan hävittämiseksi Brazosjoen alueelta. Eläinaktivistit ovat kuitenkin nousseet puolustamaan käärmeiden asumista niiden luonnollisessa elinympäristössä. ==Lähteet== ===Viitteet=== == Aiheesta muualla == Luokka:Texasin maantiede Luokka:Yhdysvaltain joet Luokka:Meksikonlahteen laskevat vesistöt
Gordon Scott

thumb|175px|Gordon Scott vuonna 1965 tehdyssä Herkules-televisiosarjan pilottijaksossa. Gordon Scott (alkuperäiseltä nimeltään Gordon Merrill Werschkul, 3. elokuuta 1926 Portland – 30. huhtikuuta 2007 Baltimore) oli yhdysvaltalainen elokuva- ja televisionäyttelijä, joka tunnetaan parhaiten Tarzan-elokuvistaan. Scott opiskeli yhden lukukauden Oregonin yliopistossa, palveli armeijassa ja työskenteli sen jälkeen eri ammateissa. Vuonna 1953 pitkä ja lihaksikas mies palkattiin esittämään Tarzania Lex Barkerin luovuttua roolista. Samalla hän vaihtoi sukunimensä, joka kuulosti liikaa Weismullerilta. 1960-luvun alussa Scott siirtyi Italiaan, jossa hän esiintyi monissa peplum- ja muissa seikkailuelokuvissa. Niistä tunnetuin on Steve Reevesin kanssa tehty Romulus ja Remus (1961). Scott teki viimeiset elokuvansa vuosikymmenen lopussa. ==Elokuvia== * Tarzanin suuri seikkailu, 1959 * Maciste contro il vampiro, 1961 * Romulus ja Remus, 1961 * Aavikkoleijonan kosto, 1962 * Kleopatra ja miehet, 1962 * Zorro ja kolme muskettisoturia, 1963 * L’eroe di Babilonia, 1963 * Goliath e la schiava ribelle, 1963 * Il leone di San Marco, 1963 * Ercole contro Moloch, 1963 * Il Colosso di Roma, 1964 * Voittamaton, 1964 ==Aiheesta muualla== * Internet Movie Database: Gordon Scott * Elonet: Gordon Scott Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1926 syntyneet Luokka:Vuonna 2007 kuolleet
Australian rugby union -maajoukkue

Australian rugby union -maajoukkue, lempinimeltään Wallabies, on Australian kansallinen Rugby union -joukkue. Se pelasi ensimmäisen maaottelunsa jo vuonna 1899, ja on yksi menestyneimmistä maajoukkueista. Australia on voittanut maailmanmestaruuden kahdesti. Vuonna 1991 se kukisti loppuottelussa Englannin 12–6 ja 1999 Ranskan 35–12. Lisäksi se sai MM-hopeaa 2003 ja 2015 sekä pronssia 2011. Australia voitti olympiakultaa Lontoossa 1908 kukistettuaan turnauksen ainoassa ottelussa isäntämaata edustaneen Cornwellin joukkueen 32–3. Australia on voittanut Tri Nations / The Rugby Championship -turnauksen neljä kertaa, sijoittunut 13 kertaa toiseksi ja seitsemän kertaa kolmanneksi (vuoteen 2019 mennessä). Toukokuussa 2020 Australia oli kansainvälisen rugbyliitto World Rugbyn maailmanrankingissa seitsemännellä sijalla. == Arvokisat == ===MM-kisat=== Lähde: The-sports.org *1987: Neljäs *1991: Maailmanmestaruus *1995: Puolivälierissä *1999: Maailmanmestaruus *2003: Hopeaa *2007: Puolivälierissä *2011: Pronssia *2015: Hopeaa *2019: Puolivälierissä ==Lähteet== == Aiheesta muualla == * Australian rugby unionin viralliset sivut Rugby union -maajoukkue Luokka:Rugby union -maajoukkueet
Stryn (taajama)

Stryn on taajama Strynin kunnassa, Vestlandin läänissä, Norjassa. Siellä asuu 2 240 asukasta (2012), ja se sijaitsee Nordfjordin vuonon pohjoispuolella, josta alkaa Stryneelva-joki. Taajaman keskusta kutsutaan nimellä Tonning. Siellä on myös kunnallishallinto, Tonningin peruskoulu, urheilukenttä sekä Tonningin huonekalutehdas. Riksvei 15 ja Fylkesvei 60 (entinen Riksvei 60) menevät Strynin läpi. == Lähteet == == Aiheesta muualla == Luokka:Stryn Luokka:Norjan kylät Luokka:Norjan taajamat
Walesin rugby union -maajoukkue

Walesin rugby union -maajoukkue on Walesin kansallinen Rugby union -joukkue. Se pelasi ensimmäisen maaottelunsa jo vuonna 1881, Englantia vastaan. Wales on voittanut maailmanmestaruuskilpailuissa kertaalleen pronssia, vuonna 1987. Six Nations Championshipin mestaruuden se on voittanut 41 kertaa, muun muassa viidesti peräkkäin 1969–1973, sekä sijoittunut 23 kertaa toiseksi ja 29 kertaa kolmanneksi. Toukokuussa 2020 Wales oli kansainvälisen rugbyliitto IRB:n maailmanrankingissa kuudennella sijalla. Kotiottelunsa Wales pelaa Cardiffissa sijaitsevalla Millennium Stadiumilla. == Arvokisat == ===MM-kisat=== *1987: Pronssia *1991: Putosi lohkovaiheessa (11.) *1995: Putosi lohkovaiheessa (9.) *1999: Puolivälierissä (6.) *2003: Puolivälierissä (5.) *2007: Putosi lohkovaiheessa (9.) *2011: Neljäs *2015: Puolivälierissä *2019: Neljäs ==Lähteet== Rugby union -maajoukkue Luokka:Rugby union -maajoukkueet
Ludvig III (Ranska)

Ludvig III (863/865 – 5. elokuuta 882) oli Länsi-Frankian (nykyinen Ranska) kuningas vuodesta 879 kuolemaansa vuonna 882 saakka. Hän oli Ludvig Änkyttäjän toinen poika. Ludvig hallitsi käytännössä veljensä Kaarloman II:n kanssa kuolemaansa saakka, jolloin valta siirtyi kokonaisuudessaan hänen veljelleen. Ludvig syntyi, kun hänen isänsä oli vielä Akvitanian kuningas ja hänen isoisänsä, Kaarle Kaljupää, hallitsi Länsi-Frankiaa. Kun Kaarle Kaljupää kuoli vuonna 877 ja Ludvig Änkyttäjä 879, jotkut aateliset kannattivat Ludvigia ainoaksi kuninkaaksi, mutta toinen osapuoli suosi vanhaa, hyväksihavaittua systeemiä, jossa valtakunta jaettiin siten, että jokainen veli hallitsi maan eri osia. Syyskuussa 879 Ludvig kruunattiin Länsi-Frankian kuninkaaksi. Hänen valtakaudellaan oli harmia kapinoivista aatelisista ja Länsifrankkien alueiden valtausta yrittävästä Saksien kuningas Ludvig Nuoren joukoista. Ludvig III löi viikingit Ponthieun Saucourtissa elokuussa 881, mikä keskeytti skandinaavien hyökkäykset Ranskaan vähäksi aikaa. Ludvig III kuoli 5. elokuuta vuonna 882, mahdollisesti onnettomuuden uhrina. Koska hänellä ei ollut perillisiä, valta siirtyi kokonaan hänen veljelleen. == Lähteet == Luokka:Frankkien kuninkaat Luokka:860-luvulla syntyneet Luokka:Vuonna 882 kuolleet
Gardberg

Gardberg on seuraavien henkilöiden sukunimi: * Axel Werner Gardberg (1878–1964), insinööri, teknillinen johtaja ja Teknillisen korkeakoulun tekstiiliteollisuuden professori * Barbro Gardberg (1924–2011), tekstiilitaiteilija * Bertel Gardberg (1916–2007), muotoilija, akateemikko * Carl Jacob Gardberg (1926–2010), valtionarkeologi, museonjohtaja * Carl-Rudolf Gardberg (1892–1972), Åbo Akademin ylikirjastonhoitaja * John Gardberg (1899–1974), ruotsiksi kirjoittanut kirjailija, professori Gardberg-suku on lähtöisin Vihdistä. Helsingissä toimi 1790-luvulla nahkuri Gustav Gardberg, jonka isänpuoleinen suku tuli Vihdin Kaharlan kylän Jaakkolan talosta. Sukun vaiheet liittyvät asiakirjoissa tähän taloon 1500-luvun puoliväliin asti, jolloin isäntänä oli Jacob Pålsson. Jaakkolan kylän nimestä muodostettu sukunimi Gardberg esiintyi eri aikoina muodoissa Kaharberg, Karberg, Garberg ja Gardberg.Hellas. Juhan suku-uutiset 10.6.2008. Viitattu 1.1.2015. == Lähteet ==
Whataya Want from Me

Whataya Want from Me on amerikkalaisartisti Adam Lambertin single hänen debyyttialbumiltaan, For Your Entertainmentiltä. Se julkaistiin albumin toisena singlenä 24. marraskuuta 2009. Kappale sijoittui Billboard Hot 100 -listan ensimmäiselle sijalle hänen ensimmäisenä Top 10 -singlenä. Kappale sijoittui kymmenen parhaan joukkoon neljässätoista maassa. Pop rock-kappaleen sanoittivat Pink, Max Martin ja Shellback ja sen nauhoitti Pink hänen viidennelle studioalbumille, Funhouselle, mutta sitä ei tullut albumin lopulliseen versioon. Kappale oli osa Lambertin ensimmäisen konserttikiertueen, vuonna 2010 tehdyn Glam Nation Tourin settilistaa, jossa hän esitti kappaleen akustisen version.' ==Kappalelista== CD single No. 1 * 1. "Whataya Want from Me" (Album Version) – 3:47 * 2. "Whataya Want from Me" (Jason Nevins Electrotek Extended Mix) – 6:22 CD single No. 2 * 1. "Whataya Want from Me" (Album Version) – 3:47 * 2. "Whataya Want from Me" (Fonzerelli's New Romantic Club Mix) – 5:52 Australian digital download * 1. "Whataya Want from Me" – 3:47 * 2. "Whataya Want from Me" (Fonzerelli's Electro House Club Remix) – 5:52 Remixes – (Part of Remixes album) * 1. "Whataya Want from Me" (Brad Walsh's A-Vivir Mix) – 4:31 * 2. "Whataya Want from Me" (Fonzerelli's Electro House Club Remix) – 5:52 * 3. "Whataya Want from Me" (Jason Nevins Electrotek Extended Mix) – 6:22 ==Listasijoitukset== Listat (2009) Sija Australia (ARIA Charts) 4 Itävalta (Ö3 Austria Top 40) 4 Belgia (Ultratip Flanderi) 2 Belgia (Ultratip Vallonia) 19 Kanada (Canadian Hot 100) 3 Tšekki (Rádio Top 100 Oficiální) 3 Tanska (Tracklisten) 12 Hollanti (Dutch Top 40) 7 Hollanti (Mega Single Top 100) 23 Eurooppa (European Hot 100 Singles) 21 Suomi (Suomen virallinen lista) 2 Ranska (SNEP) 7 Saksa (Media Control AG) 5 Unkari (Mahasz) 3 Uusi-Seelanti (Recorded Music NZ) 4 Norja (VG-lista) 18 Puola (ZPAV) 1 Portugali (Billboard) 5 Slovakia (Radio Top 100) 25 Espanja (PROMUSICAE) 20 Ruotsi (Sverigetopplistan) 8 Sveitsi (Swiss Music Charts) 6 Britannia (Britannian singlelista) 53 Yhdysvallat (Billboard Hot 100) 10 Yhdysvallat (Billboard Adult Contemporary) 8 Yhdysvallat (Billboard Adult Pop Songs) 2 Yhdysvallat (Billboard Pop Songs) 12 ==Lähteet== Luokka:Vuoden 2009 kappaleet Luokka:Adam Lambertin kappaleet
Carl-Rudolf Gardberg

Carl-Rudolf Gardberg (9. syyskuuta 1898 Turku – 5. lokakuuta 1972 Turku) oli suomalainen filosofian tohtori ja Åbo Akademin ylikirjastonhoitaja vuosina 1953–1966. Hän sai professorin arvonimen 1966. Sitä ennen hän oli ollut Åbo Akademin kirjastonhoitaja vuosina 1942–1953.Facta2001, WSOY 1982, 5. osa, palsta 99 Hänen huomattavin teoksensa on Boktrycket i Finland (3 osaa, 1948–1973), jonka viimeinen osa julkaistiin postuumisti hänen kuolemansa jälkeen. Carl-Rudolf Gardbergin poika oli valtionarkeologi Carl Jacob Gardberg. Historioitsija John Gardberg oli hänen veljensä. == Julkaisuja == * Åbo Underrättelser 1824–1924, 1924 * Kirjapainotaito Suomessa, 1–3, Helsingin graafillinen klubi, 1949–1973 (alkuteos Boktrycket i Finland, 1–3, 1948–1973; alkuteoksen osat: Boktrycket i Finland intill freden i Nystad (1948), Boktrycket i Finland. Från freden i Nystad till Åbo brand (1957), Boktrycket i Finland III. Från Åbo brand till år 1918 (1973)) * Pipliaseuran kirjapaino, 1953 (alkuteos Bibelsällskapets tryckeri, 1950) == Lähteet == Luokka:Suomalaiset kirjastonjohtajat Luokka:Suomalaiset professorin arvonimen saaneet Luokka:Vuonna 1898 syntyneet Luokka:Vuonna 1972 kuolleet
Gebhard

Gebhard tai Gebhardt on seuraavien henkilöiden sukunimi: * Albert Gebhard (1869–1937), suomalainen taidemaalari ja piirtäjä * Bruno Gebhardt (1858–1905), saksalainen historioitsija * Elisa Gebhard (s. 1993), suomalainen järjestöjohtaja, poliitikko, kansanedustaja (SDP), eduskunta-avustaja ja juristi * Evelyne Gebhardt (s. 1954), saksalainen poliitikko ja europarlamentaarikko * Hannes Gebhard (1864–1933), suomalainen maatalouspoliitikko, professori, kansanedustaja ja Suomen osuustoiminnan uranuurtaja * Hedvig Gebhard (o.s. Silén, 1867–1961), suomalainen talousneuvos, kansanedustaja (suomalainen puolue, kok.), Hannes Gebhardin puoliso * Johannes Gebhard (1894–1976), suomalainen taidemaalari ja konservaattori, Albert Gebhardin poika * Karl Gebhardt (1897–1948), saksalainen lääkäri, tuomittiin kuolemaan rikoksista ihmisyyttä vastaan * Maiju Gebhard (1896–1986), suomalainen kotitalousopettaja ja osastopäällikkö, Hannes ja Hedvig Gebhardin tytär * Olivia Gebhard (1897–1976), suomalainen laulaja, näyttelijä ja teatteriohjaaja. == Katso myös == * Gebhard, etunimi
Aake Pesonen

Aake Vilho Eelis Pesonen (31. tammikuuta 1914 Helsinki – 15. marraskuuta 1987 Helsinki)Kyllikki Kailari (toim.): Maalaismaisemista Itä-Helsingiksi, julk. Itä-Helsingin Kulttuuriseura ry. 2005, s. 277 ja 286 (ISBN 952-91-9537-0)Muistokirjoitus Helsingin Sanomissa 26.11.1987, sivu 20 oli suomalainen sota- ja tietokirjailija. Oppiarvoltaan hän oli valtiotieteen maisteri. Hänet ylennettiin vuonna 1947 reservin majuriksi kun hän siirtyi siviilityöhön valmistuttuaan maisteriksi. Kapteeni Aake Pesonen toimi jatkosodan aikana Helsinkiä puolustaneen Ilmatorjuntarykmentti 1:n torjuntapäällikkönä. Hän on kirjoittanut kaksi sodanaikaista ilmapuolustusta käsittelevää kirjaa ja lisäksi kirjan Kytäjän kartanon historiasta. Varsinaisen elämäntyönsä hän teki ensin Hotelli- ja Ravintolakoulun ja sittemmin Hotelli- ja Ravintolaopiston rehtorina. Helsingin Laajasalossa sijaitsee Aake Pesosen mukaan vuonna 1994 nimetty puisto. Paikalla oli jatkosodan aikana ilmatorjuntapatterin tuliasema. Puistoa sivuaa samaan aiheeseen liittyvä Aakenraitti.Ann-Marie Wangel ym. (toim.): Helsingin kadunnimet 3, s. 196–197. Helsingin kaupungin nimistötoimikunta 1999. ISBN 951-718-382-8. == Teoksia == * Tuli-iskuja taivaalle. Ilmatorjuntajoukkojen taisteluista talvi- ja jatkosodassa. Kirjayhtymä 1982 * Kytäjä, kohtalon kartano. Kirjayhtymä 1983 * Helsinki sodassa. Kirjayhtymä 1985 * Munkkiniemen suojeluskunnan ja Lotta Svärdin historiikki 1919–1944 ; toim. Aake Pesonen. Munkkiniemen kerho, Helsinki 1986 ==Lähteet== == Aiheesta muualla == * Aake Pesonen : Kilpailu Balkanista. Kuka saa Balkanin aitan avaimet?, Helsingin Sanomat, 30.11.1939, nro 324, s. 4, Kansalliskirjaston digitaaliset aineistot Luokka:Suomalaiset sotakirjailijat Luokka:Suomalaiset tietokirjailijat Luokka:Suomen oppilaitosten rehtorit Luokka:Vuonna 1914 syntyneet Luokka:Vuonna 1987 kuolleet
Non stop (makeinen)

thumb|right|250px|Non stop -makeisia. Non stop on Maraboun valmistama makeiskokoelma, johon kuuluu kuusi erimakuista suklaamakeista. Non stopit ovat muodoiltaan ohuita ja pyöreitä, joissa on sisällä suklaata ja päällä puolestaan kiinteä värikuorrute. Non stopeja on saatavilla kuutena eri värinä, ja ne ovat: keltainen (sitruuna), oranssi (appelsiini), punainen (vadelma), vihreä (ananas), musta (vanilja) ja ruskea (vanilja). Non stop tuli markkinoille Ruotsissa vuonna 1947 ja Norjassa vuonna 1952. Vuosina 1960–1975 markkinoitiin myös mintunmakuisia Non stopeja. Marabou on valmistanut myös Marabou Non Stop -nimistä kakkua, joka sisältää Non stopeja. ==Lähteet== Luokka:Makeismerkit Luokka:Suklaamakeiset
Tauno Niklander

Tauno Aulis Niklander (18. syyskuuta 1911 Helsinki – 14. kesäkuuta 2006 Helsinki) oli suomalainen varatuomari ja Merenkulkuhallituksen ylijohtaja. Tauno Niklanderin vanhemmat olivat ajuri Konstantin Niklander ja Elin Katariina Tolonen. Niklander pääsi ylioppilaaksi 1930 js suoritti ylemmän oikeustutkinnon Helsingin yliopistossa 1936 sekä valmistui lakitieteen kandidaatiksi 1942 ja lakitieteen lisensiaatiksi 1948. Hän sai varatuomarin arvon 1942. Niklander toimi vuodesta 1936 tullilaitoksen palveluksessa ensin Viipurin tullikamarin tullisyyttäjänä ja viimeksi tullihallituksen sihteerinä 1943–1946. Hän oli kauppa- ja teollisuusministeriön hallitussihteerinä vuodesta 1946 ja viimeksi hän toimi merenkulkuhallituksessa merenkulkuneuvoksena 1955–1962 ja ylijohtajana 1962–1978. Hän oli mukana kehittämässä erityisesti öljyvahinko- ja veneilylainsäädäntöä. Viimeisenä virkavuotenaan Niklander ryhtyi johtamaan vapaaehtoista toimikuntaa jonka tarkoituksena oli pelastaa perinteinen pursilippu jonka poistamista suunniteltiin lippulain uudistuksen myötä. Koska tähän toimikuntaan lähtivät mukaan Suomen vaikutusvaltaisimmat tahot, se saavutti tarkoituksensa ja pursilippu säilytti perinteisen kansallislipun asemansa, tosin hyvin paljon tiukennetuilla ehdoilla. Eläkkeellä ollessaan Niklander kirjoitti kirjan Suomen panssarilaivojen historiasta (Meidän panssarilaivamme. T. Niklander, Helsinki 1996 ISBN 9529077750). Tauno Niklander oli naimisissa vuodesta 1944 hammaslääkäri Hilma Lahja Johanna Alarannan kanssa. == Lähteet == * Helsingin Sanomat Muistot-sivusto : Tauno Niklander * Kuka kukin on 1954 (Projekt Runeberg) Luokka:Suomalaiset juristit Luokka:Suomalaiset virkamiehet Luokka:Vuonna 1911 syntyneet Luokka:Vuonna 2006 kuolleet
Sears (auto)

Sears oli vuosina 1906-1911 valmistettu yhdysvaltalainen automerkki. Sears- autoja valmistettiin kaikkiaan 3500 kappaletta. Searsin henkilö- ja tavara- autoja valmisti Thomas B. Jeffery & Co Sears Motors. Kaikissa Searseissa oli ilmajäähdytteinen kaksisylinterinen bokserimoottori ja umpikumirenkaatTekniikan Maailma 8/2007, sivu 166. Sears-autoja myytiin postimyynnin kautta Tekniikan Maailma 12/2006 ja alkuperäinen yritys on nykyään Yhdysvaltain suurin postimyyntiliike. Aikoinaan yritys oli suuri hevoskärryjen valmistaja. Suomessa Kuopion automuseossa on vuonna 1909 valmistettu Sears Model H. Se näyttää hevosajoneuvolta matkustamon ylösvedetyn nahkakuomun vuoksi. Autoon mahtuu kaksi ihmistä. Ilmajäähdytteinen moottori tuottaa 7 kW eli 10 hv. Vaihteisto on portaaton variaattori. == Lähteet == * Tekniikan Maailma 12/2006 * Tekniikan Maailma 8/2007 ===Viitteet=== == Aiheesta muualla == * The Wichita Eagle, 1911 Sears car Luokka:Yhdysvaltalaiset automerkit
Niklander

Niklander on seuraavien suomalaisten henkilöiden sukunimi: * Alwar Niklander (1875–1969), liikemies * Elmer Niklander (1890–1942), kiekonheittäjä ja kuulantyöntäjä * Hannu Niklander (s. 1951), kirjailija, Alwar Niklanderin pojanpoika * Kirsti Salmi-Niklander (o.s. Salmi, s. 1957), folkloristi, Hannu Niklanderin puoliso * Tauno Niklander (1911–2006), merenkulkuhallituksen ylijohtaja ==Katso myös== * Nikander
Oshawa Generals

Oshawa Generals on kanadalainen juniorijääkiekkoseura, joka pelaa Ontario Hockey Leaguessa. Generals on OHL:n kaikkien aikojen menestynein seura 12 mestaruudellaan. Joukkue on voittanut myös Memorial Cupin 5 kertaa. Generalsia edustaneita pelaajia on päässyt NHL:ään toiseksi eniten OHL-seuroista. Generals-lähtöisistä pelaajista Bobby Orr ja Alex Delvecchio on valittu Hockey Hall of Fameen. Muita menestyneitä Generals-pelaajia ovat esimerkiksi Rick Middleton, Eric Lindros, Jason Arnott ja John Tavares. Suomalaisista pelaajista Petri Matikainen on edustanut Oshawaa kahden kauden ajan.http://www.eliteprospects.com/player.php?player=3335 Petri Matikainen eliteprospects-sivustolla == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 38 Jacob Oster L 2004 Ottawa, Ontario, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 4 Luca D'Amato R 2004 Maple, Ontario, Kanada 15 Ryan O'Dell R 2004 Stouffville, Ontario, Kanada 19 Luca Marrelli R 2005 Toronto, Ontario, Kanada 23 Tyler O'Toole R 2006 Mississauga, Ontario, Kanada 26 Lucas Rodriguez R 2006 Mississauga, Ontario, Kanada 77 Ben Danford R 2006 Madoc, Ontario, Kanada Andrew Gibson R 2005 LaSalle, Ontario, Kanada Zackary Sandhu L 2005 Toronto, Ontario, Kanada David Svozil L 2006 Přerov, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 10 Jordyn Ertel L KH 2005 Conestogo, Ontario, Kanada 11 Matthew Buckley R OLH 2005 Ottawa, Ontario, Kanada 12 Harrison Franssen R H 2006 London, Ontario, Kanada 15 Noah Powell R OLH 2005 Northbrook, Illinois, Yhdysvallat 17 Luke Torrance L VLH 2004 Oshawa, Ontario, Kanada 28 Tyler Graham L OLH 2006 Cambridge, Ontario, Kanada 39 Colby Barlow L KH 2005 Orillia, Ontario, Kanada 45 Beckett Sennecke R H 2006 London, Ontario, Kanada 96 Owen Griffin R KH 2007 Markham, Ontario, Kanada Ethan Martin L H 2005 Stratford, Ontario, Kanada Nikita Tarasevitš R OLH 2003 Minsk, Valko-Venäjä Lauri Sinivuori L KH / VLH 2006 Mikkeli, Suomi Lähde: EliteProspectshttps://www.eliteprospects.com/team/873/oshawa-generals Viitattu 17.12.2021. == Joukkueenjohto == * Päävalmentaja & Apulaistoimitusjohtaja: Derek Laxdal * Apuvalmentaja: Mike Hedden * Apuvalmentaja: Steve O'Rourke * Videovalmentaja: Austin Washkurak * Fysiikkavalmentaja: Dan Noble * Huoltopäällikkö: Bryan Boyes * Toimitusjohtaja: Roger Hunt * Jääkiekkotoiminnanjohtaja: Mike Kelly * Henkilöstö- & Kykyjenetsinnänjohtaja: Dan Currie Lähde: EliteProspectshttps://www.eliteprospects.com/team/873/oshawa-generals Viitattu 17.12.2021. == Lähteet == == Aiheesta muualla == * Oshawa Generalsin verkkosivut * Oshawa Generalsin EliteProspects sivut Luokka:Ontariolaiset jääkiekkoseurat
Erik Gillberg

Erik Paul Oskar Gillberg (9. lokakuuta 1926 Hämeenlinna – 21. helmikuuta 1999 Espoo) oli suomalainen vuorineuvos ja Sisu-auto Oy:n, ent. Suomen Autoteollisuus, toimitusjohtaja vuosina 1971–1983. Hän oli koulutukseltaan diplomi-insinööri. Vuorineuvoksen arvo hänelle myönnettiin 1982.Facta2001, WSOY 1982, 5. osa, palsta 189 == Lähteet == Luokka:Sisu Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Vuonna 1926 syntyneet Luokka:Vuonna 1999 kuolleet
Sarnia Sting

Sarnia Sting on kanadalainen juniorijääkiekkoseura, joka pelaa Ontario Hockey Leaguessa. Seura pelaa kotiottelunsa Ontarion provinssin Sarniassa. Sarnia Sting on pelannut OHL:ssä kaudesta 1994–1995 lähtien. Sitä ennen seura tunnettiin nimellä Newmarket Royals. Kenties tunnetuin Sarnia Stingsiä edustanut pelaaja on Steven Stamkos, jonka Tampa Bay Lightning varasi ensimmäisenä vuoden 2008 NHL:n varaustilaisuudessa. Toinen Sarnia Stingsiä edustanut NHL:n ykkösvaraus on Nail Jakupov, jonka Edmonton Oilers varasi vuonna 2012. SM-liigassa pelanneita Sting-lähtöisiä pelaajia ovat esimerkiksi David Nemirovsky ja Joey Tenute. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 31 Nicholas Surzycia L 2004 Toronto, Ontario, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Josh Hoover L 2004 Sarnia, Ontario, Kanada 5 Mitch Young R 2005 Elmira, Ontario, Kanada 6 Jack O'Brien L 2005 Kennebunk, Maine, Yhdysvallat 13 Lukáš Fischer L 2006 Plymouth, Michigan, Yhdysvallat 21 Matthew Andersen L 2007 Newmarket, Ontario, Kanada James Barr R 2007 Oakville, Ontario, Kanada Jack Bodin R 2006 Kumla, Ruotsi Nathan Omeri R 2006 Etobicoke, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 11 Zach Filak L KH 2004 Northville, Michigan, Yhdysvallat 12 Easton Wainwright L KH 2005 Mount Hope, Ontario, Kanada 15 JJ Franceschetti L VLH / KH 2005 Toronto, Ontario, Kanada 18 Carter Kostuch L VLH 2007 Richmond Hill, Ontario, Kanada 22 Ryan Chamberlain L KH 2008 Peterborough, Ontario, Kanada 25 Tyson Doucette L VLH 2004 Sault Ste. Marie, Ontario, Kanada 28 Ryder Simpson L VLH 2008 Guelph, Ontario, Kanada 40 Liam Beamish L KH 2007 Beamsville, Ontario, Kanada Alessandro Di Iorio R H 2008 Vaughan, Ontario, Kanada Beckham Edwards L KH 2008 Komoka, Ontario, Kanada Ruslan Karimov L H 2007 Almetjevsk, Venäjä Matthew Manza R OLH 2007 Mississauga, Ontario, Kanada Daylen Moses R KH 2005 Ottawa, Ontario, Kanada Lähde: EliteProspectshttps://www.eliteprospects.com/team/878/sarnia-sting Viitattu 28.9.2021. == Joukkueenjohto == * Päävalmentaja: Alan Letang * Apuvalmentaja: Micheal Haley * Apuvalmentaja: Brad Staubitz * Maalivahtivalmentaja: Franky Palazzese * Videovalmentaja: Kevin Morgan * Fysiikkavalmentaja: Tyson Slack * Huoltopäällikkö: Dawson Young * Jääkiekkotoiminnanjohtaja: David Legwand * Toimitusjohtaja: Dylan Seca * Pelaajakehitysjohtaja: Scott Jones * Kykyjenetsinnänjohtaja: Kyle Craner Lähde: EliteProspectshttps://www.eliteprospects.com/team/878/sarnia-sting Viitattu 28.9.2021. == Lähteet == == Aiheesta muualla == * Sarnia Stingin verkkosivut * Sarnia Stingin EliteProspects-sivut Luokka:Ontariolaiset jääkiekkoseurat
Valkopääbulbuli

Valkopääbulbuli (Cerasophila thompsoni) on bulbulien heimoon kuuluva varpuslintu. ==Levinneisyys== Valkopääbulbulia tavataan Myanmarissa, Thaimaassa ja Vietnamissa. Sen on kuvattu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Alfa-tokoferoli

Alfa-tokoferoli on yksi E-vitamiinin muodoista, joka ensisijaisesti imeytyy ja kertyy ihmisten elimistöön. Alfa-tokoferolin E-koodi on E307. Alfa- tokoferolissa on kolme erillistä keskusta, joten kyseessä on kiraalinen molekyyli. Alfa-tokoferolia käytetään ruuissa hapettumisenestoaineena ja sen suurin sallittu käyttömäärä vuorokautta kohden eli ADI-arvo on 2 milligramma jokaista kilogrammaa kohden. Alfa-tokofenolia saa käyttää kaikissa rasvaa sisältävissä elintarvikkeissa, joissa myös muiden lisäaineiden käyttäminen on voimassa olevien säädösten mukaan sallittua. Alfa-tokoferoli on väritöntä veteen liukenematonta öljyä, joka kuitenkin liukenee dietyylieetteriin, asetoniin, trikloorimetaaniin ja öljyihin. Yhdiste kestää lämpöä suhteellisen hyvin ellei happi tai valo pääse vaikuttamaan siihen samanaikaisesti. Alkalit ja hapettimet hajottavat alfa-tokoferolia helposti. == Katso myös == *Beeta- tokoferoli *Delta-tokoferoli *Gamma-tokoferoli == Lähteet == == Aiheesta muualla == *PubChem: alpha-Tocopherol *Human Metabolome Database (HMDB): Alpha-Tocopherol *Food Component Database (FooDB): Alpha-Tocopherol *Kyoto Encyclopedia of Genes and Genomes (KEGG): alpha-Tocopherol *ChemBlink: D-alpha-Tocopherol *Dr. Duke's Phytochemical and Ethnobotanical Databases: Alpha-Tocopherol *Pherobase: Semiochemical - vitamin E, alpha-Tocopherol Luokka:Vitamiinit
Sepelbulbuli

Sepelbulbuli (Neolestes torquatus) on bulbulien heimoon kuuluva varpuslintu. ==Levinneisyys== Sepelbulbulia tavataan Angolassa, Kongossa, Kongon demokraattisessa tasavallassa, Gabonissa, Ruandassa ja Sambiassa. Sen on kuvattu olevan yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Nikatori

Nikatori (Nicator chloris) eli aiemmalta nimeltään bulbulilepinkäinen on nikatorien heimoon kuuluva varpuslintu. ==Levinneisyys== Nikatoria tavataan laajalla alueella Afrikassa. Sen levinneisyysalue ulottuu Senegalista Nigerian kautta Etelä-Sudaniin, Ugandaan, Tansaniaan ja Angolaan. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Nikatorit
Pikkunikatori

Pikkunikatori (Nicator vireo) eli aiemmalta nimeltään pikkubulbulilepinkäinen on nikatorien heimoon kuuluva varpuslintu. ==Levinneisyys== Pikkunikatoria tavataan Angolassa, Kamerunissa, Keski-Afrikan tasavalta, Kongossa, Kongon demokraattisessa tasavallassa, Päiväntasaajan Guineassa, Gabonissa ja Ugandassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Nikatorit
Sinitöyhtömonarkki

Sinitöyhtömonarkki (Elminia longicauda) on sieppomonarkkien heimoon kuuluva varpuslintu. ==Levinneisyys== Sinitöyhtömonarkkia tavataan laajalla alueella Afrikassa. Sen levinneisyysalue ulottuu Senegalista Keniaan ja Angolaan. Lajia on kuvattu harvinaisesta paikallisesti yleiseksi. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Sieppomonarkit
Holberg-palkinto

Holberg-palkinto on Norjan valtion rahoittama yhteiskuntatieteiden tunnustuspalkinto. Se on jaettu vuodesta 2003 ja se on nimetty 1700-luvun tanskalais-norjalaisen kirjailijan Ludvig Holbergin mukaan. Palkinnon myöntää Holbergin syntymäkaupungissa Bergenissä Norjan valtio. Holberg-palkintoa on sanottu yhteiskuntatieteiden vastineeksi Nobel-palkinnolle. Palkinnon summa on kuusi miljoonaa (aiemmin 4,5 miljoonaa) Norjan kruunua eli noin 550 000 euroa. ==Palkinnon saajat== Vuosi Palkinnon saaja kuva instituutio kansalaisuus 2004 Julia Kristeva Pariisin yliopisto 2005 Jürgen Habermas Johann Wolfgang Goethe- Universität Frankfurt am Main 2006 Shmuel Eisenstadt Jerusalemin heprealainen yliopisto 2007 Ronald Dworkin New Yorkin yliopisto ja University College London 2008 Fredric Jameson Duken yliopisto 2009 Ian Hacking Toronton yliopisto 2010 Natalie Zemon Davis Toronton yliopisto Princetonin yliopisto / 2011 Jürgen Kocka Freie Universität Berlin 2012 Manuel Castells Etelä-Kalifornian yliopisto 2013 Bruno Latour Sciences Po 2014 Michael Cook Princetonin yliopisto 2015 Marina Warner All Souls College 2016 Stephen Greenblatt Harvardin yliopisto 2017 Onora O’Neill Newnham College 2018 Cass Sunstein Harvard Law School 2019 Paul Gilroy University College London 2020 Griselda Pollock Leedsin yliopisto //(synt. )}} 2021 Martha Nussbaum Chicagon yliopisto ) Samaan tapaan jaetaan kirjailijoille Tanskassa Holberg- mitali, mutta nämä ovat kaksi eri asiaa. == Lähteet == == Aiheesta muualla == * Holberg-palkinnon sivut Luokka:Tieteen ja tekniikan palkinnot Luokka:Norjalaiset palkinnot
3T (täsmennyssivu)

3T voi tarkoittaa seuraavia: * 3T, yhdysvaltalainen R&B-yhtye; * 3T, on suomalainen tekniikan viikkolehti * azerbaidžanilaisen Turan Air -lentoyhtiön IATA-koodi * 3T Cycling, italialainen pyöräilytarvikeyritys
Arto Sieppi

Arto Sieppi (s. 18. elokuuta 1965 Turku)http://www.hockeycanada.ca/en- ca/Exclusive/World-Hockey-Summit/Home/Attendees/Panelists/Arto-Sieppi on valmennuksen kehityspäällikkö Kuortaneen urheiluopistossahttps://www.kuortane.com/yhteystiedot.html. http://yle.fi/urheilu/naisleijonien_olympiapronssi_kulminoituu_tahan_mieheen/5517364http://www.urheilutoimittajat.fi/index.php?bW9kPWNvbnRlbnQmYWN0PXZpZXdhY29udGVudGl0ZW0mcGFnZV9pZD0yMzQ5JmNoZWNrPWUyZTUzMzI5MDkwNzdmN2FhNzQwZDY2ODYxNDIxNTBj Aiemmin hän on toiminut muun muassa Suomen urheilusukeltajain liiton koulutus- ja valmennuspäällikkönä vuosina 1990–1996http://www2.hs.fi/klik/arkisto/sukellus97/sukellus974.html ja nuorten alle 17-vuotiaitten jääkiekon maajoukkueen päävalmentajana.http://www.eliteprospects.com/staff.php?staff=6658 Hän on kirjoittanut vuonna 1991 kirjan, Nuoren sukeltajan opas, yhdessä Petteri Paakkunaisen kanssa.http://books.google.fi/books/about/Nuoren_sukeltajan_opas.html?id=IMT3tgAACAAJ&redir;_esc=y ==Lähteet== Luokka:Suomalaiset jääkiekkovalmentajat Luokka: Vuonna 1965 syntyneet Luokka:Elävät henkilöt
Jack Sparrow (kappale)

Jack Sparrow on yhdysvaltalaisen komediaryhmä The Lonely Islandin ja pop-rock- laulaja Michael Boltonin tekemä kappale. Kappale ja sen musiikkivideo saivat ensiesiintymisensä Saturday Night Live -komediasarjassa toukokuussa 2011. Kappale alkaa kohtauksesta, jossa Michael Bolton on saapunut The Lonely Islandin studiolle nauhoittamaan uutta hip hop -kappaletta, joka kertoo ryhmän jäsenten juhlimisesta ja naisten valloittamisesta eräällä yökerholla. Kertosäkeisiin tultaessa Bolton ikään kuin pilaa kappaleen laulamalla vain omista suosikkielokuvistaan, joista päähuomio kiinnittyy Pirates of the Caribbean -sarjaan. Kappaleessa viitataan myös elokuviin Jerry Maguire – elämä on peliä, Forrest Gump, Erin Brockovich ja Scarface – arpinaama. Kappaleen kirjoittivat The Lonely Islandin jäsenet Andy Samberg, Akiva Schaffer ja Jorma Taccone yhdessä tuottaja Michael Woodsin kanssa kesällä 2010. Jäsenet päätyivät ottamaan yhteyttä legendaariseen Michael Boltoniin saadakseen tämän mukaan äänityksiin. Hän ei kuitenkaan ollut kovin innostunut asiasta lähinnä siinä esiintyvän karkean kielen vuoksi. Pitkien taivuttelujen jälkeen The Lonely Island sai Boltonin liittymään kappaleen tekoon. Nauhoituksien jälkeen ryhmä kuvasi sille musiikkivideon, jossa Bolton esitti edellä mainittujen suosikkielokuviensa päähenkilöjä, mutta kappaleen nimen mukaisesti pääasiassa Jack Sparrow'ta. Videon tekijät latasivat kappaleen saman tien Internetin YouTube-videopalveluun, jolloin se levisi viraalivideona. Kappale on kerännyt vuoden 2013 kesään mennessä jo yli 100 miljoonaa näyttökertaa. Lisäksi se on saanut paljon positiivista palautetta eri mediakriitikoilta ja muilta -henkilöiltä. ==Listasijoitukset== Lista (2011) Paras sijoitus VG-lista 2 Sverigetopplistan 6 Billboard Hot 100 69 Canadian Hot 100 54 ==Lähteet== Luokka:Vuoden 2011 kappaleet Luokka:Yhdysvaltalaiset hip hop -kappaleet